Ɛemmi Slim yesεedday lweqt-is deg skwar, yettawi-d lweqt di lɣaci i ixeddmen din; medden qqaren-as d adarwic d abuhal, netta akken i yufa iman-is; acḥal d abrid i tewwin ɣer sbiṭar mebla lfayda, yettarwal-d am yal tikkelt, dɣa uɣalen ɛyan deg-s ḥwint-id. Sliman d win i iḥemmlen ttqesir d unecraḥ, dayen i yesserfan Si Bɛilec, acku yessaweḍ-it ad yerfed taɛekkazt-is i wakken ad-t-yewwet si zzɛaf, sekwar deg-sen yettnezzih. Akked umdakel-is Ḥiriṭṭa tecrek-iten tidderwect acku yal yiwen anda i tent-yuɣ. Ɛemmi Slim iḥemmel ad isɛeddi kra n teswiɛt yid-s, akked-s kan i yettemsefham.